কেনিয়ার রাজধানী কোনটি ?
কেনিয়া
কেনিয়া পূর্ব আফ্রিকার একটি প্রজাতান্ত্রিক রাষ্ট্র এবং কমনওয়েলথ অভ নেশনসের সদস্য। কেনিয়া মালভূমি ও উঁচু পর্বতে পূর্ণ। এখানে বহু জাতির লোকের বাস। অতীতে এটি একটি ব্রিটিশ উপনিবেশ ছিল। ১৯৬৩ সালে এটি স্বাধীনতা লাভ করে এবং ১৯৬৪ সাল থেকে এটি একটি প্রজাতান্ত্রিক রাষ্ট্র হয়। কেনিয়ার উত্তরে সুদান ও ইথিওপিয়া, পূর্বে সোমালিয়া ও ভারত মহাসাগর, দক্ষিণে তানজানিয়া এবং পশ্চিমে ভিক্টোরিয়া হ্রদ ও উগান্ডা। নাইরোবি কেনিয়ার রাজধানী ও বৃহত্তম শহর।
কেনিয়ার ইতিহাস
১৯৬৬ সালে কেনিয়া পিপলস ইউনিয়ন নামে একটি ছোট কিন্তু গুরুত্বপূর্ণ বামপন্থী বিরোধী দলের আবির্ভাব ঘটে। প্রাক্তন উপ-রাষ্ট্রপতি ও বর্ষীয়ান লুও নেতা জারামোগি ওগিংগা ওদিংগা ছিলেন এর নেতা। তবে কিছুদিন পরেই এটিকে নিষিদ্ধ করা হয়। ১৯৭৮ সালের আগস্টে রাষ্ট্রপতি কেনিয়াতার মৃত্যুর পর উপরাষ্ট্রপতি ড্যানিয়েল আরাপ মোই, যিনি ছিলেন রিফট উপত্যকা প্রদেশের কালেনজিন জাতির একজন নেতা, অন্তর্বর্তীকালীন রাষ্ট্রপতি হন। ১৯৭৮ সালের অক্টোবরে তিনি কেনীয় আফ্রিকান জাতীয় ইউনিয়ন দলের প্রধান নির্বাচিত হন এবং রাষ্ট্রপতি নির্বাচনের একমাত্র প্রার্থী হিসেবে সরকারিভাবে কেনিয়ার রাষ্ট্রপতিতে পরিণত হন।